Saak uitgestel teen vrou wat glo oud-Bul wou vermoor | Maroela Media
Die Bok-sewesspeler en oud-Bou-Bul-speler, Deon Helberg.
Die saak teen Manda Reyneke, wat daarvan beskuldig word dat sy twee mans gehuur het om die oud-Blou-Bul-rugbyspeler, Deon Helberg, te vermoor is in die Pretoria landdroshof uitgestel tot 4 November.
Reyneke (47) was veronderstel om Dinsdag in die hof te verskyn maar die saak is tot volgende maand uitgestel aangesien daar volgende die hofrol nie ŉ landdros beskikbaar was nie. Reyneke was nie by die hof nie.
Helberg is tydens Reyneke se vorige verskyning in Augustus gewaarsku dat hy moontlik gaan getuig teen sy beweerde voormalige minnares. Reyneke word aangekla van sameswering om moord te pleeg en/of aanranding met die doel om ernstig te beseer. Die saak is uitgestel nadat landdros, Edmund Patterson, hom van die saak onttrek het. Patterson het aangevoer hy is in ŉ ongemaklike posisie aangesien hy sekere bevindinge gemaak het tydens Reyneke se borgverhoor. Reyneke se borgtog van R5 000 is verleng. Reyneke het glo twee Nigeriërs gehuur om Helberg te vermoor. Die beweerde huurmoordenaars het egter die polisie gekontak en Reyneke is tydens ŉ lokval in hegtenis geneem. Helberg het glo ŉ verhouding met Reyneke aangeknoop terwyl in ŉ verhoudings was met haar dogter.
Derde verdagte vas na moord op JHB-gesin